stanford-oval/wikipedia huggingface dataset:
Joulukruunu
Aiheesta muualla

Finlit.fi (Arkistoitu – Internet Archive)
Harjujärvi (Joutsa)

| Harjujärvi |
| --- | --- |
Valtiot:  Suomi
Maakunnat:  Keski-Suomi
Kunnat:  Joutsa
Koordinaatit:  61°52′54″N, 26°00′31″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Rutajoen valuma-alue (14.236)
Tulo-oja:  Harjujärvenoja Vähä Harjujärvestä
Laskuoja:  Harjujärvenoja Rutajärveen 
Järvinumero:  14.236.1.047
Mittaustietoja
Pinnankorkeus:  127,9 m  
Pituus:  1,6 km  
Leveys:  700 m  
Rantaviiva:  6,744 km  
Pinta-ala:  45,883 ha  
Saaria:  2 
 fiHarjujärvi 
Harjujärvi on Keski-Suomessa Joutsassa Kivisuon lähellä sijaitseva järvi.
Maantietoa

Järven pinta-ala on 46 hehtaaria, se on 1,6 kilometriä pitkä ja 700 metriä leveä. Järvellä on kartan mukaan kaksi saarta. Sen rantaviivan pituus on 6,7 kilometriä ja länsirannassa on vapaa-ajan asunto. Järven itäpuolella sijaitsee harjujakso, jonka eteläpää leviää Harjukankaaksi ja pohjoispää muodostaa Sorsanselkä–Keskinenveden jakavat Harjuniemen ja vastarannalta alkavan Joutsniemen.
Leivonmäen kansallispuisto

Järven rannat kuuluvat Metsähallituksen hallinnoimaan Leivonmäen kansallispuistoon. Sen ohi kulkee metsäautotie ja järven läheisyydessä sijaitsee esteetön keittokatos, tulentekopaikka ja käymälä. Rannassa voi telttailla ja kartan mukaan paikalla on myös laavu, joka on tyypiltään puolikota. Nuotiopaikalta alkaa Luupään lenkki, josta alkuosuus esteetöntä reittiä Turasenlammille.
Vesistösuhteet

Järvi sijaitsee Kymijoen vesistössä (vesistöaluetunnus 14) Suur-Päijänteen alueen (14.2) Ristiselän alueella (14.23), jonka Rutajoen valuma-alueeseen (14.236) se kuuluu. Harjujärvensuo on tiheästi ojitettu ja monet ojista on johdettu Harjujärveen. Järveen tulee etelästä Vähä Harjujärvestä alkava puro ja sen pohjoispäästä alkaa Harjujärvenoja, joka laskee Sorsaselän Ryökkälahteen. Järven vedenpinnan korkeus on 127,9 metriä mpy., joten laskuojalle tulee pudotusta 4,8 metriä.
Juankosken kirjasto

| Juankosken lähikirjasto> Juankosken kirjasto  |
| --- | --- |
Sijainti:  Juankoskentie 26, 73500 Juankoski (Kuopio) 
Tyyppi:  yleinen kirjasto, lähikirjasto
Kotisivut
Juankosken lähikirjasto on Kuopion Juankosken taajamassa toimiva yleinen kirjasto.
Juankosken kirjasto sai alkunsa vuonna 1862, samoihin aikoihin tehtaankoulun kanssa. Kuopion kaupunginkirjaston lähikirjastoksi se muuttui vuonna 2013. Nykyiseen Juankosken koulujen (Juantehtaan koulu, Juankosken koulu, Juankosken lukio) vieressä sijaitsevaan kirjastorakennukseen kirjasto muutti 1997.
Kuopion kaupunginkirjaston osana juankoskelaisten käytössä on laajempi kaupunginkirjaston kokoelma ja sähköisiä aineistoja. Kirjastopalveluja tarjotaan Juankoskella myös Koillis-Savon kirjastoautolla.
Aiheesta muualla

Juankosken lähikirjaston sijainti kartalla (Kuopion karttapalvelu)
Hepolampi (Espoo, Röylä)

| Hepolampi |
| --- | --- |
Valtiot:  Suomi 
Paikkakunta:  Espoo
Koordinaatit:  60°17′16″N, 24°39′34″E
Mittaustietoja
Pinnankorkeus:  66,9 m 
Rantaviiva:  0,76 km 
Pinta-ala:  0,028 km² 
 fiHepolampi 
Hepolampi (ruots. Hästängsträsk) on vajaan kolmen hehtaarin laajuinen metsäjärvi pohjoisessa Espoossa. Virallisen kaupunginosajaon mukaan se sijaitsee Röylässä. Hepolammen pohjoispuolisia naapurijärviä ovat Mustalampi, Sorvalampi ja Häkläjärvi. Lännessä sijaitsee Velskolan Pitkäjärvi, jonka pinta on yli viisitoista metriä Hepolampea alempana.
Espoossa on myös toinen Hepolampi; se sijaitsee Lahnuksessa nelisen kilometriä Röylän Hepolammesta pohjoiseen.
Hermes (täsmennyssivu)

Hermes tarkoittaa seuraavia asioita:
Hermes, kreikkalaisen mytologian jumalten sanansaattaja
Hermes PaketShop, saksalainen posti ja logistiikkayhtiö.
Hermes, Helsingissä vuosina 1885–1886 ilmestynyt lehti
Hermès, Euroopan avaruusjärjestö ESA:n kaavailtu avaruussukkula
Hermes, Ilkka Remeksen kirjoittama nuortenkirja
Hermès, ranskalainen muotitalo.
Hermes-sauva, katso Caduceus
HERMES, ohjelmistokehitysmenetelmistö
HERMES, CubeSat-satelliitti
Hermes, suomenkielinen käännös Procol Harumin kappaleesta Pandora's Box
Kokkolan Hermes, suomalainen jääkiekkoseura
69230 Hermes, asteroidi
Hermes-Simplex, vuosina 1905–1907 valmistettu henkilöautomalli
Hermes, Harry Potter -kirjasarjassa esiintyvä pöllö
HMS Hermes (1796) 14-tykkinen prikisluuppi
HMS Hermes (1798) 22-tykkinen kuudennen luokan alus
HMS Hermes (1803) 16-tykkinen sluuppi
HMS Hermes (1811) 20-tykkinen kuudennen luokan alus
HMS Hermes (1832) kuljetusalus
HMS Hermes (1835) sluuppi
HMS Hermes (1866) sairaalalaiva
HMS Hermes (1898) Highflyer-luokan risteilijä
HMS Hermes (95) lentotukialus
HMS Hermes (R12) Centaur-luokan lentotukialus
Hermes, vuonna 1875 rakennettu rautafregatti, myöhemmin parkki, jonka saksalainen sukellusvene upotti Englannin kanaalissa ensimmäisen maailmansodan aikana huhtikuun alussa 1915
Hermes, vuonna 1879 rakennettu puinen parkki, joka tuhoutui myrskyssä Merenkurkussa miehistöineen lokakuun alussa 1912
Nimi

Hermes Trismegistos, pseudepigrafinen kirjoittaja, jonka teos synnytti renessanssin aikana hermetismin
Hermes Eksorkisti (k. 270), roomalainen kristitty pappi, eksorsisti ja marttyyri
Hermes Linnapuomi (1902–1972), jatkosodan komentaja
Annie Hermes (1906–1995), alankomaalainen oratorio- ja konserttilaulaja
Corinne Hermès (s. 1961), ranskalainen laulaja
Mário Jorge da Fonseca Hermes (1926–2018), brasilialainen koripalloilija.
Hermes Conrad, kuvitteellinen hahmo televisiosarjassa Futurama
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Hermes”, voi hakea sivunnimihaulla, laajalla sivunnimihaulla tai tekstihaulla.
Hepolampi (Espoo, Lahnus)

| Hepolampi |
| --- | --- |
Valtiot:  Suomi 
Paikkakunta:  Espoo
Koordinaatit:  60°19′42″N, 24°41′03″E
Mittaustietoja
Pinnankorkeus:  71,2 m 
Rantaviiva:  0,7 km 
Pinta-ala:  0,024 km² 
 fiHepolampi 
Hepolampi on runsaan kahden hehtaarin laajuinen metsäjärvi koillisessa Espoossa, Luukin ulkoilualueella. Virallisen kaupunginosajaon mukaan se sijaitsee Lahnuksessa. Hepolammen läntinen naapurijärvi on Käärlampi ja pohjoisessa on Hauklampi. Hepolammen koillispuolella sijaitsee Vahtersuo.
Espoossa on myös toinen Hepolampi; se sijaitsee Röylässä nelisen kilometriä Lahnuksen Hepolammesta etelään.
Jenny Berggren

| Jenny Berggren |
| --- | --- |
 Jenny Berggren elokuussa 2018.
Henkilötiedot
Syntynyt: 19. toukokuuta 1972 (ikä 52) Göteborg, Ruotsi
Ammatti:  laulaja, lauluntekijä
Puoliso:  Jakob Petrén (2004–)
Muusikko
Aktiivisena:  1987–
Tyylilajit:  pop, dance
Yhtyeet:  Ace of Base
Levy-yhtiöt:  Universal Sweden
Aiheesta muualla
Kotisivut
  [ Muokkaa Wikidatassa ] [ ohje ]  
Jenny Cecilia Berggren (s. 19. toukokuuta 1972 Göteborg, Ruotsi) on ruotsalainen laulaja. Hän oli Ace of Base -yhtyeen päävokalisti vuoteen 2009 asti.[lähde? ] Vuonna 2010 Berggren julkaisi sooloalbumin My Story. Berggren oli mukana Så Mycket Bättren kuudennella kaudella 2015.
Berggren on ollut naimisissa ruotsalaispianisti Jakob Petrénin kanssa vuodesta 2004. Heillä on kaksi lasta.
Diskografia > Studioalbumit

My Story (2010)
Aiheesta muualla

Kuvia tai muita tiedostoja aiheesta Jenny Berggren Wikimedia Commonsissa
Viralliset kotisivut
Helmuth Kahl

| Mitalit> Maa:   Saksa.Miesten nykyaikainen viisiottelu. Olympialaiset  | Mitalit> Maa:   Saksa.Miesten nykyaikainen viisiottelu. Olympialaiset  | Mitalit> Maa:   Saksa.Miesten nykyaikainen viisiottelu. Olympialaiset  | Maa:   Saksa> Miesten nykyaikainen viisiottelu. |
| --- | --- | --- | --- |
|  Pronssia | Amsterdam 1928 | Henkilökohtainen kilpailu |  |
Helmuth Kahl (17. helmikuuta 1901 Berliini – 23. tammikuuta 1974) oli saksalainen nykyaikainen viisiottelija ja olympiamitalisti. Hänen seuransa oli PSV Berlin. Kahl osallistui Amsterdamin olympialaisiin 1928, joissa hän voitti pronssia.
Juankosken ruukki

Ruukinpatruunan pytinki talvella 1917
Juankosken ruukki (ruots. Strömsdalsbruk) oli 1746 manttaalikomissaari Brynolf Brunoun kanssaosakkaansa Kuopion silloisen kirkkoherran Henrik Argillanderin perustama ruukki Juckais-joen rannalle Kuopion pitäjän alueelle. Erikoisuutena oli ainoastaan järvi- ja suomalmin käyttäminen raudan valmistuksen raaka-aineena.
Historia

Perustajilta ruukin hallinta siirtyi Tigerstedtien aatelissuvulle. Ensimmäisen sadan vuoden aikana raudan tuottaminen ei ollut kannattavaa. Suurin ongelma oli hiilen saanti, koska paikalliset asukkaat eivät hyväksyneet puitten kaatamista hiilenpolttoa varten heidän kaskimailtaan. Lokakuussa 1810 talonpojat murhasivat ruukin patruuna Fredrik Jonatan Ekholmin. Ruukin valimossa valmistettujen valurautaisten patojen, uunin luukkujen, silitysrautojen ja muiden tuotteiden myyntiä varten perustettiin 1859 rautakauppa. Siitä kehittyi nykyinen Carlson myymäläketju. Venäläinen Ponomarev-suku tuli ruukin omistajaksi 1800-luvun loppupuoliskolla. Heidän aikanaan parani raudan laatu ja tuotantomäärät nousivat uusien tuotantomenetelmien ansiosta. He saivat aikaiseksi jonkinlaisen sovun paikallisten asukkaiden kanssa. Saimaan kanavan valmistuminen 1856 vilkastutti kaupankäyntiä uuteen pääkaupunkiin Pietariin.
Joan Josep Nuet

Joan Josep Nuet
Joan Josep Nuet i Pujals (s. 1964 Reus) on katalonialainen poliitikko. Hänet valittiin Katalonian alueparlamenttiin vuonna 2015 vasemmistolaisen Catalunya Sí que es Pot -vaaliliiton listalta. Vuoden 2017 vaaleissa hänet valittiin suunnilleen samojen ryhmittymien muodostaman Catalunya en Comú - Podem -vaaliliiton listalta.
Nuet toimi Katalonian parlamentin puhemiehistön kolmantena sihteerinä vuosina 2015–2017, jolloin Carles Puigdemontin johtama hallitus valmisteli ja järjesti kansanäänestyksen Katalonian itsenäistymisestä. Kansanäänestyksen ja sitä seuranneen itsenäisyysjulistuksen jälkeen Espanja nosti Katalonian hallituksen ministereitä, parlamentin puhemiehistöä ja eräitä muita avainpoliitikkoja vastaan syytteet "kapinasta", josta voidaan tuomita Espanjan lain mukaan jopa 30 vuodeksi vankilaan.
Espanjan korkein oikeus käsitteli puhemiehistön syytteitä 9. marraskuuta 2017 ja määräsi puhemies Carme Forcadellin maksamaan jopa 150 000 euron takuut vastineeksi siitä, ettei tämä joutuisi tutkintavankeuteen. Forcadell vietti yhden yön vankilassa, mutta vapautui seuraavana päivänä maksettuaan takuut. Oikeus ei hyväksynyt, että Forcadell olisi maksanut takuut jo samana päivänä, jona ne määrättiin ja Nuet arveli, että Forcadell pyrittiin näin saamaan tarkoituksella edes hetkeksi vankilaan. Neljälle muulle puhemiehistön jäsenelle (Anna Simó, Lluís Corominas, Lluís Guinó ja Ramona Barrufet) määrättiin 25 000 euron takuut, ja syytetyistä vain Nuet päästettiin tutkinnan ajaksi vapaaksi ilman rajoituksia.
Maaliskuussa 2018 Espanjan korkeimman oikeuden tuomari Pablo Llarena yksilöi tarkemmin, millä rikosnimikkeellä kutakin poliitikkoa tultaisiin syyttämään oikeudessa. Tässä yhteydessä kapinasyyte (kat. rebel·lió) lievennettiin Nuetin osalta syytteeksi "kansalaistottelemattomuudesta" (kat. desobediència), mutta Forcadell ja useita yhä "kapinasta" syytettyjä ministereitä (Jordi Turull, Raül Romeva, Josep Rull ja Dolors Bassa) vangittiin uudelleen heidän tehdessä näin vankilassa seuraa Oriol Junquerasille, Joaquim Fornille, Jordi Sànchezille ja Jordi Cuixartille, jotka olivat olleet yhtäjaksoisesti vangittuina jo loppuvuodesta 2017 alkaen.
Nuet ja hänen puolueensa ei kannata Katalonian itsenäistymistä, mutta hän kannattaa katalonialaisten itsemääräämisoikeutta ja asian ratkaisemista kansanäänesyksellä. Häntä vastaan nostettu syyte perustuu siihen, että Espanjan mielestä Katalonian parlamentin puhemiehistö rikkoi Espanjan lakia salliessaan parlamentissa edes keskustelun mahdollisesta itsenäistymisestä.
Juan Domecq

| Mitalit> Maa:   Kuuba.Miesten koripallo. Olympialaiset  | Mitalit> Maa:   Kuuba.Miesten koripallo. Olympialaiset  | Mitalit> Maa:   Kuuba.Miesten koripallo. Olympialaiset  | Maa:   Kuuba> Miesten koripallo. |
| --- | --- | --- | --- |
|  Pronssia | München 1972 |  |  |
| Pan-Amerikan kisat  | Pan-Amerikan kisat  | Pan-Amerikan kisat  |  |
|  Pronssia | Cali 1971 |  |  |
Juan Carlos Domecq Fortuondo (s. 10. kesäkuuta 1950) on kuubalainen kilpauransa päättänyt koripalloilija ja olympiamitalisti.
Domecq voitti Kuuban miesten maajoukkueessa olympiapronssia Münchenissä 1972 ja Pan-Amerikan kisojen pronssia Calissa 1971. Hän kilpaili Kuuban joukkueessa myös Montréalin 1976 kesäolympialaisissa sekä vuosien 1970 ja 1974 MM-kilpailuissa.
Aiheesta muualla

Profiili FIBA Archive (englanniksi)
Profiili FIBA Archive (englanniksi)
Profiili FIBA Archive (englanniksi)
Kuuban joukkue – Kesäolympialaiset 1972
4 Domecq |
5 R. Herrera |
6 Roca |
7 Chappé |
8 Álvarez |
9 Cañizares |
10 Pérez |
11 Calderón |
12 T. Herrera |
13 Varona |
14 Urgellés |
15 Standard |
Valmentaja Ortega
Helena Åström

Helena Margaretha Åström (s. 28. tammikuuta 1964) on suomalainen kävelijä. Hän edusti aktiiviurallaan Esbo Idrottsföreningiä ja häntä valmensi Hannu Holappa.
Åström edusti Suomea aikuisten maaotteluissa vuosina 1983–1993 sijoittuen parhaimmillaan toiseksi 5 000 metrin kävelyssä Lappeenrannassa 1983 ja Santiago de Compostelassa 1984 sekä 10 kilometrin kävelyssä Tuusulassa 1993.
Åström saavutti SM-kilpailuissa 5 000 metrin kävelyssä kultaa 1983, hopeaa 1984 ja pronssia 1993. 10 kilometrin kävelyssä hän voitti Suomen-mestaruuden 1983, sai hopeaa 1981, 1982 ja 1992 sekä pronssia 1989, 1991 ja 1993. Sisäratojen SM-kilpailuissa hän saavutti hopeaa 3 000 metrin kävelyssä 1987.
Henkilökohtaiset ennätykset

| Laji | Aika | Paikka | Päivä |
| --- | --- | --- | --- |
| 3 000 m kävely | 13.39,40 | Espoo | 22.8.1985 |
| 5 000 m kävely | 23.26,7 | Gimo | 12.7.1987 |
| 10 000 m kävely | 48.58,7 | Borås | 15.6.1985 |
| 5 km kävely | 23.41,0 |  | 1986 |
| 10 km kävely | 48.42 | Tuusula | 2.9.1989 |
| 20 km kävely | 1.45.58 |  | 1986 |
| Laji | Aika | Paikka | Päivä |
| --- | --- | --- | --- |
| 3 000 m kävely | 13.32,5 | Vierumäki | 14.2.1987 |
Helmut Winschermann

Helmut (toisinaan myös Helmuth) Winschermann (22. maaliskuuta 1920 Mülheim an der Ruhr – 4. maaliskuuta 2021) oli saksalainen kapellimestari ja oboisti. Hän perusti vuonna 1960 Deutsche Bachsolisten -nimisen kamariorkesterin. Winschermann on Lontoon Royal Academy of Musicin kunniajäsen.
Winschermann aloitti uransa oboistina. Opiskeltuaan Essenissä ja Pariisissa hänestä tuli vuonna 1939 Oberhausenin orkesterin jäsen. Vuonna 1945 hänet nimitettiin ensioboistiksi Frankfurtin/Hessenin radion sinfoniaorkesteriin. Vuonna 1948 hän liittyi Detmoldin musiikkikorkeakoulun henkilökuntaan, jossa hänet vuonna 1956 nimitettiin oboensoiton jaoksen johtoon.
Kansainvälisen menestyksensä Winschermann saavutti Deutsche Bachsolistenin myötä. Kokoonpano kiersi Eurooppaa sekä Aasiaa ja julkaisi laajaa ylistystä saaneita levytyksiä muun muassa Philipsin ja Deccan kautta. Kokoonpano esitti periodisoittimin Johann Sebastian Bachin, muiden barokkisäveltäjien ja välillä wieniläisklassikkoihin kuuluneiden Wolfgang Amadeus Mozartin ja Joseph Haydnin teoksia. Ohjelmistoon otettiin myös vokaalimusiikkia.
Alun perin Winschermann toimi Bachsolistenissa samanaikaisesti oboistina ja kapellimestarina, mutta lopulta hän keskittyi orkesterinjohtoon.
Jenny (kappale)

| ”Jenny” Studio Killers |
| --- | --- | --- |

Singlen tiedot
 Albumilta: Studio Killers
 Julkaistu: 3. toukokuuta 2013
 Formaatti: digitaalinen
 Kesto: 03.35
Studio Killers muut singlet
| ”Eros and Apollo” 2012 | ”Jenny” 2013 | ”Who Is In Your Heart Now?” 2013 |
Jenny (myös nimellä ”Jenny (I Wanna Ruin Our Friendship)”) on englantilais-tanskalais-suomalaisen Studio Killers -animaatioyhtyeen 3. toukokuuta 2013 julkaisema single. Se on yhtyeen esikoisalbumin kolmas singlejulkaisu. Kappaleen on säveltänyt yhtyeen jäsenet Chubby Cherry, Dyna Mink ja Goldie Foxx yhdessä Rob Davisin kanssa.
”Jenny” on julkaisunsa jälkeen vuonna 2013 sijoittunut Suomessa singlelistan toiseksi, latauslistan viidenneksi ja ollut radiokanavien 5. soitetuin kappale.
Kappale lähti uuteen nousuun loppuvuodesta 2020 TikTok-sovelluksen avulla, kun kappaletta alettiin käyttää #ruinourfriendship-haasteessa, jossa naiset tunnustivat ”Jenny”-kappaleen sanoituksia käyttävillä videoilla todelliset tunteensa parhaalle ystävälleen. Haasteeseen osallistuneita videoita oli katsottu joulukuuhun 2020 mennessä yli 120 miljoonaa kertaa. Haasteen myötä kappale nousi maailman laajuisesti Spotifyn sadan kuunnelluimman kappaleen joukkoon ja sitä kuunneltiin parhaimmillaan noin 950 000 kertaa päivässä. Uuden suosion myötä kappaleen nimi vaihtui suoratoistopalveluissa muotoon ”Jenny (I Wanna Ruin Our Friendship)”.
Kappaleet

Jenny – 3.35
Listasijoitukset

| Lista | Sija |
| --- | --- |
 Suomen singlelista: 2 (2013)
 Suomen latauslista: 5 (2013)
 Suomen radiolista: 5 (2013)
 Itävallan singlelista: 56 (2020)
 Saksan singlelista: 81 (2020)
IFK Willmanstrand

IFK Willmanstrand (WIFK) on vuonna 1998 perustettu (rekisteröity 1999) lappeenrantalainen futsal- ja jalkapalloseura.
WIFK pelasi Suomen futsalin pääsarjassa Futsal-liigassa neljä kautta vuosina 1998–2002, ja saavutti mestaruuden kaudella 1999–2000. Tuolloin se sijoittui alkusarjassa etelälohkon ensimmäiseksi 30 pisteellä. Helsingissä pelatussa lopputurnauksessa se voitti ensin välierässä GBK:n 10–1 ja sitten loppuottelussa FTK:n 3–1. Mestarijoukkueessa pelasivat Timo Tarhila, Janne Parkkonen, Tuomo Heikkilä, Mikko Hyyrynen, Rauno Valtonen, Juri Fräntilä, Hannu Valtonen, Jere Pirhonen, Janne Lajunen, Tommi Visto, Timo Paasolainen ja Harri Spets, joista useimmat ovat tunnettuja muista eteläkarjalaisista jalkapallojoukkueista eri sarjatasoilta.[lähde? ]
Viimeisellä liigakaudellaan 2001–2002 WIFK ylsi myös jatkopeleihin, mutta kauden jälkeen seura päätti luopua paikastaan. Sittemmin WIFK on keskittynyt futsalin ja jalkapallon KKI-kilpailuihin. Se on voittanut futsalin KKI-mestaruuden KKI-35-sarjassa kaudella 2004–2005 ja KKI-40-sarjassa kaudella 2006–2007. WIFK:lla on joukkue myös futsalin Kakkosen Kaakkois-Suomen lohkossa. Joukkue voitti lohkonsa kaudella 2006–2007, mutta ei osallistunut vapaaehtoisiin Ykkösen karsintoihin.[lähde? ]
Jalkapallossa WIFK on sijoittunut parhaimmillaan KKI-35-sarjan SM-lopputurnauksessa kolmanneksi kaudella 2005 ja toiseksi kaudella 2006. WIFK on osallistunut myös jalkapallon Suomen cupiin. Kaudella 2005 se pääsi parhaana KKI-joukkueena Helsingin Finnair Stadiumilla pelattuun cupin fair play -finaaliin, jossa se voitti HIFK:n maalein 2–1.
WIFK voitti 19.8.2018 Oulussa jalkapallon Suomen mestaruuden KKI-50 sarjassa.[lähde? ]
Hulppojärvi

| Hulppojärvi |
| --- | --- |
Valtiot:  Suomi
Maakunnat:  Pirkanmaa
Kunnat:  Ikaalinen
Koordinaatit:  61°51′41″N, 23°23′50″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Sipsiönjärven valuma-alue (35.58)
Laskujoki:  Rajaoja 
Järvinumero:  35.585.1.005
Mittaustietoja
Pinnankorkeus:  126,9 m 
Rantaviiva:  15,362 km 
Pinta-ala:  1,19843 km² 
 fiHulppojärvi 
Hulppojärvi  on Pirkanmaalla Ikaalisissa sijaitseva järvi, joka kuuluu Kokemäenjoen vesistössä Ikaalisten reitin valuma-alueen Sipsiönjärven valuma-alueeseen. Hulppojärvi on osa Juurijärven-Hulppojärven valuma-aluetta.
Maantietoa

Järven pituus on 2,9 kilometriä, leveys 1,1 kilometriä ja sen pinta-ala on 120 hehtaaria. Se sijaitsee Sitätön ja Juhtiperän yhdistävän yhdystie 2764 pohjoispuolella. Järven länsirannoilla on ollut useita maatiloja, mutta itärannat ovat säilyneet erämaisina. Maatilat muodostavat Eränperä nimisen kylän. Pohjoisrannat ovat matalampia kuin etelärannat ja ne ovatkin ruohottuneita ja osin soistuneitakin. Järvessä on kaksikymmentä saarta, joista suurimmat ovat Peräsaari (pituus 180 metriä), Lähteenmäensaaret (370 metriä) ja Mäntysaaret (140 ja 100 metriä). Järveen laskee alle 20 metsä- tai pelto-ojaa, joista osa tuo yläjuoksulla olevien lampien vesiä. Järven luoteispäähän laskee Konttilammen laskuoja, pohjoisimpaan lahteen laskee Paskolammen, Kaukolammen, Kahilalammen, Purisevalammen ja Vääräjärven yhteinen laskuoja, järven itärantaan laskee pitkä Haukilamminoja, joka on Haukilammen ja Koverolammen yhteinen laskuoja, järven eteläiseen lahteen laskevat Vehkalampi ja Majalampi yhteisen laskuojan kautta. Järven oma laskuoja Rajaoja lähtee luoteiskulmassa olevasta syvästä lahdesta ja laskee puolen kilometrin jälkeen Vähäveteen.
Rantaviivan pituus on 15,4 kilometriä ja se on paikoin kallioista metsämaastoa, jossa on jonkin verran soisia rantoja. Rannan ympäristössä sijaitsee viisi maatilaa ja rannoille on rakennettu yli 30 vapaa-ajan asuntoa, joista kaksi ovat saarissa. Järven ympäri pääsee kulkemaan pitkin Eränperän kautta kulkevaa tietä, joka erkanee yhdystieltä 2764.
José Palmeira Lessa

José Palmeira Lessa (s. 18. tammikuuta 1942 Coruripe) on brasilialainen roomalaiskatolinen arkkipiispa. Hänet vihittiin papiksi 3. heinäkuuta 1968 ja nimitettiin São Sebastião do Rio de Janeiron arkkihiippakunnan vihkipiispaksi sekä Sitan titulaaripiispaksi 21. kesäkuuta 1982. Piispaksi vihkiminen seurasi 24. elokuuta. Pääkonsekraattorina toimi Eugênio de Araújo Sales, jota avustivat José Alberto Lopes de Castro Pinto ja Celso José Pinto da Silva.
Palmeira Lessa sai 30. lokakuuta 1987 nimityksen Proprián piispaksi ja 6. joulukuuta 1996 Aracajún koadjuuttoriarkkipiispaksi. 26. elokuuta 1998 hänestä tuli Aracajún arkkipiispa.
Helmuth Koinigg

| Helmut Koinigg |
| --- | --- |
 Helmut Koinigg 13. heinäkuuta 1974.
Henkilötiedot
Kansalaisuus:   Itävalta
Formula 1 -ura
Aktiivivuodet:  1974
Talli(t):  Brabham, Surtees
Kilpailuja:  3
Maailman­mestaruuksia:  0
Voittoja:  0
Palkintosijoja:  0
Paalupaikkoja:  0
Nopeimpia kierroksia:  0
MM-pisteitä:  0
Ensimmäinen kilpailu:  Itävallan GP 1974
Viimeinen kilpailu:  Yhdysvaltain GP 1974
Helmuth Koinigg (3. marraskuuta 1948 Wien, Itävalta – 6. lokakuuta 1974 Watkins Glen New York, Yhdysvallat) oli itävaltalainen Formula 1 -kuljettaja. Hän kuoli tulokaskautensa kolmannessa osakilpailussa Yhdysvalloissa Watkins Glenissä.
Koinigg syntyi Wienissä. Hän kilpaili vakioauto-luokissa, Formula Veessä ja Formula Fordissa, ennen kuin sai ostettua itselleen paikan Formula 1:ssä. Hän pääsi ajamaan Brabhamia kotikisaansa itävallassa, mutta hän karsiutui aika-ajoissa. Hän vaihtoi heti tallia Surteesille.
Heti seuraavassa osakilpailussa Koinigg sijoittui kymmenenneksi, ja hänestä oletettiin kehittyvän vielä loistava ajaja. Kuitenkin Yhdysvaltain Grand Prix'ssä hänen autonsa jousitus petti mutkassa, ja auto syöksyi suoraan ulos radalta. Auto läpäisi alemman turva-aidan, mutta ylempi aita jäi paikoilleen repäisten Koiniggin pään irti. Hän kuoli välittömästi.
José Pamplona

| Mitalit> Maa:   Meksiko.Miesten koripallo. Olympialaiset  | Mitalit> Maa:   Meksiko.Miesten koripallo. Olympialaiset  | Mitalit> Maa:   Meksiko.Miesten koripallo. Olympialaiset  | Maa:   Meksiko> Miesten koripallo. |
| --- | --- | --- | --- |
|  Pronssia | Berliini 1936 |  |  |
José Pamplona Lecuanda (6. helmikuuta 1911 San Luis Potosí, San Luis Potosí – ?) oli meksikolainen koripalloilija. Hän osallistui Berliinin kesäolympialaisiin 1936 ja kuului pronssia voittaneeseen Meksikon joukkueeseen. Hän pelasi yhdessä ottelussa.